CELEX: 62015TN0205
Language: sk
Date: 2015-04-24 00:00:00
Title: Vec T-205/15: Žaloba podaná 24. apríla 2015 – Aguirre y Compañía/ÚHVT – Puma (Vzhľad športovej topánky)

22.6.2015   
            
            
               SK
            
            
               Úradný vestník Európskej únie
            
            
               C 205/36
            
         Žaloba podaná 24. apríla 2015 – Aguirre y Compañía/ÚHVT – Puma (Vzhľad športovej topánky)
   (Vec T-205/15)
   (2015/C 205/49)
   Jazyk, v ktorom bola podaná žaloba: španielčina
   
      Účastníci konania
   
   
      Žalobca: Aguirre y Compañía, SA (Madrid, Španielsko) (v zastúpení: M. Pomares Caballero a A. Pomares Caballero, abogados)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Puma SE (Herzogenaurach, Nemecko)
   
      Údaje týkajúce sa konania pred ÚHVT
   
   
      Majiteľ sporného dizajnu: žalobca.
   
      Dotknutý sporný dizajn: dizajn Spoločenstva predstavujúci športovú topánku – dizajn Spoločenstva č. 1050520-0001.
   
      Napadnuté rozhodnutie: rozhodnutie tretieho odvolacieho senátu ÚHVT z 20. januára 2015 vo veci R 696/2013-3.
   
      Návrhy
   
   Žalobca navrhuje, aby Všeobecný súd:
   
               —
            
            
               zmenil napadnuté rozhodnutie v tom zmysle, aby určil, že v prejednávanej veci neexistuje dôvod výmazu uvedený v článku 25 ods. 1 písm. e) nariadenia č. 6/2002, ktorý uvádzal odvolací senát,
            
         
               —
            
            
               subsidiárne zrušil napadnuté rozhodnutie, a
            
         
               —
            
            
               v každom prípade uložil ÚHVT povinnosť znášať vlastné trovy konania a nahradiť trovy konania žalobcu.
            
         
      Uvádzané žalobné dôvody
   
   
               —
            
            
               porušenie podstatných formálnych náležitostí, keďže odôvodnenie napadnutého rozhodnutia obsahuje nekoherentné tvrdenia, čo spôsobuje nedostatočnosť odôvodnenia,
            
         
               —
            
            
               porušenie článku 25 ods. 1 písm. e) nariadenia č. 6/2002,
            
         
               —
            
            
               porušenie článku 63 nariadenia č. 6/2002.